《天寿山》
清代·潘问奇

金粟堆寒石兽眠，六龙肠断草芊芊。晚山踯躅开何处，春社樱芊罢几年。

黄纸禁樵新约法，白头供扫旧中涓。关情最是民间垄，昨日儿孙挂楮钱。

作者简介：（1632—1695）浙江钱塘人，字雪帆，又字云程、云客。诸生。家贫，游食四方。至大梁，拜信陵君墓；至湖南，吊屈原于汨罗；入蜀，悼诸葛武侯；又北谒明十三陵。后入扬州天宁寺为僧。有《拜鹃堂集》。